Risto Vürst
Risto Vürst (sündinud 8. juulil 1989), esinejanimega Fate, on eesti räppar, hiphoppar ja laulusõnade autor. Ta on olnud pikka aega (v.a septembrist 2014 kuni 2016. aastani) ansambli Põhja-Tallinn liige. Oktoobris 2014 ilmus Getter Jaani singel "Isa jälgedes", loo autorid on Risto Vürst ja Sven Lõhmus. Juunis 2015 ilmus Artjom Savitski ja Maia Vahtramäe singel "Kõik algab uuesti", loo autor on Risto Vürst.